FER เพิ่มทุน 300 ล้านบาทฉลุย! ผู้ถือหุ้นใหม่ยันใส่เงินสัปดาห์นี้
ลือหึ่ง! ผู้ถือหุ้นใหญ่ FER จำนวน 3 รายใส่เงินเพิ่มทุนแล้ว จับตาวันนี้ ดันราคาพุ่งกว่า 1 บาท
9 มี.ค. 2560

ผู้สื่อข่าวรายงานว่า บริษัท เฟอร์รั่ม จำกัด (มหาชน) หรือ FER จะทำการเพิ่มทุนให้กับนักลงทุนแบบเฉพาะเจาะจง (Private Placement) จำนวนไม่เกิน 300 ล้านหุ้น พาร์หุ้นละ 1 บาท โดยเสนอขายให้แก่ นายธราธิป ธาราธรรมรัตน์ ,นางสาวนภัสนันท์ วงศ์ธนินยา และนายเชาวรัตน์ เวศม์ภิญโญ ในราคาเสนอขายหุ้นละ 1 บาท โดยกำหนดระยะเวลาจองซื้อและชำระเงินค่าหุ้นในวันที่ 8-17 มี.ค.นี้
ล่าสุด แหล่งข่าวรายหนึ่งเปิดเผยกับ “ข่าวหุ้นธุรกิจออนไลน์” ว่าผู้ถือหุ้นใหม่ของ FER จำนวน 3 ราย ดังกล่าวได้ทำการใส่เงินเพิ่มทุนให้กับบริษัทเป็นที่เรียบร้อยแล้ว ทั้งนี้เป็นที่น่าจับตาว่าราคาหุ้น FER ในวันนี้ (8 มี.ค.) มีแนวโน้มจะปรับตัวขึ้นได้ถึง 1 บาท เท่ากับราคาเพิ่มทุน โดยราคาหุ้น FER ปิดตลาดวานนี้ (7 มี.ค.) อยู่ที่ 0.69 บาท บวก 0.07 บาท หรือ 11.29% มูลค่าซื้อขาย 17.70 ล้านบาท